open-index/open-wikipedia-markdown huggingface dataset:
เฆตาเฟ

thumb|250px|ถนนหลักของเมืองเฆตาเฟ (ถนนมาดริด)
**เฆตาเฟ** () เป็นเมืองหนึ่งในเขตนครหลวงของกรุงมาดริด ประเทศสเปน อยู่ห่างจากย่านกลางเมืองไปทางทิศใต้ประมาณ 12 กิโลเมตร ในปี ค.ศ. 2006 (พ.ศ. 2549) เมืองนี้มีประชากร 156,320 คน (สถาบันสถิติแห่งชาติสเปน) 

เฆตาเฟเป็นศูนย์อุตสาหกรรมและการค้า รวมทั้งการท่าอากาศยานทหาร (มีสโลแกนกล่าวไว้ว่าเมืองนี้เป็น "อู่การบินของสเปน") และยังมีระบบการขนส่งที่มีคุณภาพ เชื่อมต่อกับกรุงมาดริดด้วยทางหลวงหลายเส้นทาง (A-4, A-42, M-45) และรถไฟใต้ดิน

หากตรงไปทางทิศตะวันออกของเมือง จะพบเซร์โรเดโลสอังเฆเลส (Cerro de los Ángeles) ซึ่งเป็นเนินเขาที่มีชื่อเสียงจากการถูกจัดเป็นศูนย์กลางด้านภูมิศาสตร์ของคาบสมุทรไอบีเรีย บนเนินเขามีสำนักสงฆ์ (monastery) ที่สร้างขึ้นในคริสต์ศตวรรษที่ 14 และอนุสาวรีย์ที่สร้างขึ้นหลังสงครามกลางเมืองสเปนสิ้นสุดลง เฆตาเฟยังเป็นที่ตั้งของมหาวิทยาลัยการ์โลสที่ 3 (University Carlos III) ตั้งขึ้นในโรงทหารเก่าแห่งหนึ่งซึ่งซ่อมแซมและทำใหม่เพื่อใช้ประโยชน์ทางด้านนี้

สโมสรฟุตบอลของเมืองคือ สโมสรฟุตบอลเฆตาเฟ (Getafe CF) ที่เล่นอยู่ในลีกลาลิกา (2006-2007) และใช้สนามอัลฟอนโซ เปเรซ (ความจุ 14,000 คน) ส่วนทางด้านตะวันออกเฉียงใต้ของเมือง บางชิ้นส่วนของโครงเครื่องบินแอร์บัส A380 ได้ถูกสร้างขึ้นที่นั่น จึงไม่ใช่เรื่องแปลกที่จะเห็นเครื่องบินดังกล่าวสักลำบินเข้าและออกจากบริเวณฐานบิน 

## แหล่งข้อมูลอื่น
* ศาลาว่าการเมืองเฆตาเฟ 
* เฆตาเฟใน Google Maps
* มหาวิทยาลัยการ์โลสที่ 3

หมวดหมู่:เมืองในแคว้นมาดริด
รายชื่อนักร้องและกลุ่มศิลปินในเบเกอรี่มิวสิค

รายชื่อนักร้อง, กลุ่มดนตรีและวงดนตรีในสังกัดเบเกอรี่มิวสิค ตั้งแต่อดีตจวบจนปัจจุบัน นับรวมทั้งหมดทุกสังกัดในเครือ ไม่ว่าจะหมดสัญญากับสังกัดนี้แล้วหรือไม่ก็ตาม

!
หมวดหมู่:รายชื่อศิลปินแบ่งตามสังกัดค่ายเพลงไทย
สนธยา

thumb|250px|ยามสนธยา
**สนธยา** หรือ **โพล้เพล้**() หมายถึง ช่วงเวลาก่อนดวงอาทิตย์ขึ้น หรือหลังจากดวงอาทิตย์ตกไปแล้ว เมื่อแสงจากดวงอาทิตย์ที่ยังกระจายอยู่ในชั้นบรรยากาศชั้นบน ได้ส่องมายังชั้นบรรยากาศชั้นล่างและพื้นผิวโลก ทำให้ขณะนั้นเห็นท้องฟ้าบริเวณใกล้กับขอบฟ้าเป็นสีเหลือง ส้ม หรือแดง ซึ่งแสงลักษณะนี้ในภาษาไทยเรียกว่า **ผีตากผ้าอ้อม**
 
## นิยาม
คำจำกัดความต่อไปนี้ได้ถูกกำหนดขึ้นและได้รับการยอมรับอย่างเป็นสากล
* **รัฐสนธยา** (Civil twilight) ในตอนเช้าเริ่มต้นเมื่อจุดศูนย์กลางของดวงอาทิตย์อยู่ต่ำกว่าขอบฟ้าเป็นระยะ 6 องศาบนทรงกลมท้องฟ้า จนกระทั่งดวงอาทิตย์ขึ้น และในตอนเย็นเริ่มต้นเมื่อดวงอาทิตย์ตก จนกระทั่งเมื่อจุดศูนย์กลางของดวงอาทิตย์อยู่ต่ำกว่าขอบฟ้า 6 องศา
* **ดาริกสนธยา** (Nautical twilight) เป็นช่วงเวลาที่จุดศูนย์กลางของดวงอาทิตย์อยู่ต่ำกว่าขอบฟ้าเป็นระยะ 6 ถึง 12 องศา ทั้งตอนเช้าและตอนเย็น
* **ดาริกสนธยา**(Astronomical twilight) เป็นช่วงเวลาที่จุดศูนย์กลางของดวงอาทิตย์อยู่ต่ำกว่าขอบฟ้าเป็นระยะ 12 ถึง 18 องศา ทั้งตอนเช้าและตอนเย็น

## อ้างอิง

หมวดหมู่:กลางคืน
หมวดหมู่:ปรากฏการณ์บนโลก
หมวดหมู่:ส่วนของวัน
หมวดหมู่:ทัศนวิสัย
ทไวไลต์

**ทไวไลต์** หรือสะกด **ทไวไลท์** ทับศัพท์จาก Twilight อาจหมายถึง

* ยามค่ำ เพลงพระราชนิพนธ์
* ทไวไลท์ (ชุดนิยาย) ชุดนวนิยาย ประพันธ์โดย สเตฟานี่ เมเยอร์ มีทั้งหมด 4 เล่ม
* ภาพยนตร์ที่สร้างขึ้นจากนวนิยายชุดเดียวกัน 
** แวมไพร์ ทไวไลท์ พ.ศ. 2551
** แวมไพร์ ทไวไลท์ 2 นิวมูน พ.ศ. 2552

; ในความหมายภาษาอังกฤษ
* สนธยา
องค์การมหาชน

**องค์การมหาชน** เป็นหน่วยงานของรัฐบาลไทยประเภทที่สาม นอกเหนือจากส่วนราชการและรัฐวิสาหกิจ เริ่มตั้งขึ้นตามพระราชบัญญัติองค์การมหาชน พ.ศ. 2542 เพื่อให้เกิดความคล่องตัวและมีการใช้ประโยชน์ในทรัพยากรและบุคลากรให้เกิดประสิทธิภาพและประสิทธิผลสูงสุด ตลอดจนเพื่อบูรณาการให้ผู้เกี่ยวข้องทั้งหมดเข้าร่วมกันทำงานอย่างมีเอกภาพ และประสานงานกันเพื่อความรวดเร็วในการดำเนินงาน ซึ่งต้องอาศัยความเร่งด่วน

## การจัดตั้งองค์การมหาชน
# รัฐบาลตราพระราชกฤษฎีกาจัดตั้งองค์การมหาชนตามมาตรา 5 พ.ร.บ.องค์การมหาชน พ.ศ. 2542
# ออกพระราชบัญญัติเฉพาะสำหรับหน่วยงานนั้น ๆ โดยกำหนดให้เป็นองค์การมหาชน

## แนวคิดและหลักการขององค์การมหาชน
องค์การมหาชน เป็นองค์กรของรัฐประเภทหนึ่งที่กำหนดขึ้นเพื่อทำบริการสาธารณะที่กฎหมายกำหนดให้เป็นหน้าที่ของรัฐที่ต้องการประสิทธิภาพสูง โดยมิได้กำไรจากการบริการ มีวัฒนธรรมองค์กรเหมือนภาคธุรกิจ ที่สามารถใช้ประโยชน์จากทรัพยากรให้มีประสิทธิภาพสูงสุด ซึ่งไม่สามารถ ดำเนินการได้ในส่วนราชการซึ่งเป็นองค์การแบบราชการ (Bureaucratic model)

องค์การมหาชนมีสถานะเป็นหน่วยงานของรัฐและเป็นนิติบุคคล จัดตั้งขึ้นตามพระราชบัญญัติองค์การมหาชน พ.ศ. 2542 และพระราชกฤษฎีกาจัดตั้งหน่วยงาน เพื่อรับผิดชอบภารกิจของรัฐในการให้บริการสาธารณะหรือดำเนินกิจกรรมเฉพาะด้านที่ภาครัฐยังจำเป็นต้องดำเนินการและจัดให้มี หรือภาครัฐต้องมีบทบาทให้การสนับสนุนในเรื่องงบประมาณเพื่อให้เกิดการดำเนินงาน เป็นบริการในส่วนที่รัฐต้องการส่งเสริม หรือเป็นบทบาทของรัฐในการให้บริการ การแทรกแซงตลาด หรือบริการที่ภาคเอกชนยังไม่สนใจหรือมีศักยภาพที่จะดำเนินการ

หลักเกณฑ์พื้นฐานในการจัดตั้งองค์การมหาชนได้มีบัญญัติไว้ในมาตรา 5 แห่งพระราชบัญญัติองค์การมหาชน พ.ศ. 2542 ซึ่งสามารถแยกแยะองค์ประกอบในการจัดตั้งได้ 3 ประการ คือ
# เมื่อรัฐบาลมีนโยบายด้านใดด้านหนึ่งโดยเฉพาะเพื่อจัดทำบริการสาธารณะ
# แผนงานการจัดทำบริการสาธารณะนั้นมีความเหมาะสมที่จะจัดตั้งหน่วยงานบริหารขึ้นใหม่ที่แตกต่างไปจากส่วนราชการและรัฐวิสาหกิจ
# การจัดตั้งหน่วยบริหารขึ้นใหม่นั้นมีความมุ่งหมายให้มีการใช้ประโยชน์ทรัพยากรและบุคลากรให้มีประสิทธิภาพสูงสุด 

## รายชื่อองค์การมหาชน

องค์การมหาชน แบ่งออกเป็นองค์การมหาชนที่จัดตั้งขึ้นตามพระราชบัญญัติองค์การมหาชน พ.ศ. 2542 โดยออกเป็นพระราชกฤษฎีกา จำนวน 39 แห่ง และองค์การมหาชนที่จัดตั้งขึ้นโดยพระราชบัญญัติเฉพาะ จำนวน 15 แห่ง อีกทั้งยังหมายความรวมถึงสถาบันอุดมศึกษาในกำกับของรัฐบาล จำนวน 16 แห่งด้วย

## ดูเพิ่ม
* กระทรวงในประเทศไทย
* รัฐวิสาหกิจไทย
** รายชื่อรัฐวิสาหกิจไทย
* หน่วยบริการรูปแบบพิเศษ (ประเทศไทย)
* มหาวิทยาลัยในกำกับของรัฐ
* รายชื่อหน่วยงานของรัฐรูปแบบอื่น

## อ้างอิง


หมวดหมู่:หน่วยงานของรัฐบาลไทย
แหลมทอง บัวไทย

**แหลมทอง บัวไทย** (เกิดเมื่อกรกฎาคม พ.ศ. 2493) หรือชื่อเดิมคือมานิจ ฉุนจุ้ย เป็นนักร้องลูกทุ่งชาวไทยพิจิตร มาจากดินแดนของหลวงพ่อเงิน เขามีความใฝ่ฝันอยากจะเป็นนักร้องลูกทุ่งตั้งแต่สมัยยังเป็นวัยรุ่น เขาเดินทางออกจากบ้านไปที่กรุงเทพมหานคร จนสุดท้าย เขาก็ได้เป็นนักร้องอย่างที่ต้องการ โดยเฉพาะเพลง "*ปราณีที่รัก*" ที่ดังไปทั่วประเทศไทย

## ประวัติ
แหลมทอง บัวไทย มีชื่อและนามสกุลจริงว่า มานิจ ฉุนจุ้ย เกิดเมื่อวันจันทร์ เดือนกรกฎาคม พ.ศ. 2493 ณ บ้านเลขที่ 65 หมู่ที่ 1 บ้านวัดทับทิม ตำบลท่าบัว อำเภอโพทะเล จังหวัดพิจิตร คุณพ่อชื่อพ่อแถม บัวไทย คุณแม่ชื่อแม่รัก ฉุนจุ้ย เขาจบการศึกษาชั้นประถมศึกษาปีที่ 4 ที่โรงเรียนวัดทับทิม (สมัยก่อนเรียนศาลาวัด)

## เข้าวงการ
หลังจากช่วยพ่อแม่ทำไร่ไถนาอยู่ระยะหนึ่ง  เขาอยากเป็นนักร้องมาก  จึงหนีออกจากบ้านมาสมัครเป็นนักร้องวงดังสมัยนั้นคือ วงรวมดาวกระจาย ของครูสำเนียง ม่วงทอง แต่ไปมาสมัครกับครูหลายครั้งครูก็ไม่สนใจ จึงกลับบ้าน เพื่อน ๆ ต่างก็กล่าวแซวว่า "เป็นไงไอ้นักร้องไส้แห้ง กลับมาแล้วหรือ" ซึ่งทำให้แหลมทองรู้สึกว่าดูถูกและจะต้องเอาชนะให้ได้

ต่อมา เขาก็มาสมัครใหม่กับเหงา โหงกเหงก นักจัดรายการวิทยุ ป.ต.อ. และได้เป็นนักร้องแต่อยู่กับ เหงา โหงกเหงก เห็นแนวโน้มว่าอนาคตจะไม่ดี จึงเปลี่ยนอีกครั้ง จากวงเหงา โหงกเหงก ไปอยู่ที่วงสนทยา แดนสุพรรณ เขาไปอยู่วงศักดิ์ สนทยา ราวปี  พ.ศ. 2510  มาอยู่กับสมานมิตร เกิดกำแพง แหลมทองได้มีโอกาสบันทึกแผ่นเสียงเป็นครั้งแรกในเพลง คิดถึงน้อง ซึ่งเป็นงานประพันธ์ของครูสมานมิตร เขาอยู่กับครู 2 ปีกว่าจนกระทั่งพิณศรีวิชัย กำลังโด่งดังขึ้น ตัวเองจึงมาอยู่ด้วย อยู่จนกระทั่งวงพิณศรีวิชัย เลิกราไปแล้ว จึงหยุดร้องเพลง มาเอาทางด้านการทำดนตรี อเร้นท์เพลงในเวลาต่อมา 

## ผลงานเพลงดัง

**ผลงานเพลงที่ประพันธ์และร้องด้วยตนเอง** 

* ปราณีที่รัก
* นาแล้ง
* คนใจหิน 
* คอยน้องที่หาดทราย
* ลาก่อนความหลอกลวง
* ตามใจคุณ

**งานเพลงที่ประพันธ์ให้คนอื่นร้อง**

* อีเม้งลืมแม่ (ยอดรัก สลักใจ)
* ผมยังไม่ตาย (ยอดรัก สลักใจ)
* สกุลคนงาม (สุรชัย สมบัติเจริญ) 
* ไม่รักก็แล้วแต่ (พิมพา พรศิริ) 
* รักอ้อให้รอแป๊บ (ยุ้ย ญาติเยอะ)  
* อย่างงั้นเรอะ (บุญโทน คนหนุ่ม)

## งานอเร้นท์เพลง

ทำดนตรีหรืออเร้นท์เพลงให้นักร้องที่มีชื่อเสียงหลายคน อาทิ ศรเทพ ศรทอง พรพรรณ วนา กำแพง พิมพ์ใจ แทน นครปฐม ละอองดาว ก้าน แก้วสุพรรณ วังไพร อยุธยา  มนต์ไพร ลูกราชบุรี

## ชีวิตครอบครัว
อยู่กับครอบครัวที่อบอุ่นเป็นอย่างยิ่งกับ คุณอัญชัน ธงศรี ที่เขตตลิ่งชัน กรุงเทพมหานครฯ

## อ้างอิง

หมวดหมู่:นักร้องจากจังหวัดพิจิตร
หมวดหมู่:นักร้องชายชาวไทย
หมวดหมู่:นักร้องลูกทุ่งชายชาวไทย
ความรู้สึก

thumb|เด็กหญิงกำลังมีความสุข
**ความรู้สึก**นั้นถ่ายทอดข้อมูลเกี่ยวกับสถานการณ์ ทั้งระดับจิตสำนึกและจิตใต้สำนึก ผ่านอย่างน้อย 30 ประสาทเคมี ซึ่งทำปฏิกิริยาเดี่ยวหรือร่วมกันอย่างซับซ้อน

ยกตัวอย่างเช่นความรู้สึกกลัว แปลอย่างกว้าง ๆ ความกลัวเป็นการคาดการณ์ถึงอันตรายหรือความเจ็บปวด ความกลัวเพิ่มสารเคมีในสมองเช่น adrenalin และ cortisol ความกลัวนั้นมีประโยชน์ เพราะมันเกิดจากสิ่งรอบกายซึ่งบ่งบอกถึงความเสี่ยงต่ออันตรายหรือ การประเชิญกับอันตรายโดยตรง ถึงกระนั้นก็ดี บางครั้งในสถานการณ์ที่ไม่มีภัย ความนึกคิด จิตใต้สำนึก และ จินตนาการ ก็สามารถก็ให้เกิดความกลัวได้

การหยั่งรู้ถึงสิ่งรอบกายนั้นไม่จำเป็นว่าผู้เห็นต้องมีปฏิกิริยาโต้ตอบเหมือนกัน ขึ้นอยู่กับความเป็นไปได้ในวิธีที่ผู้เห็นจัดการกับสถานการณ์ การเกี่ยวเนื่องของสถานการณ์กันอดีตของผู้เห็น และ อีกหลากหลายปัจจัย

ความคิดและความรู้สึกนั้น ส่วนใหญ่จะมาด้วยกัน ความคิดเป็นการเปรียบเทียบข้อมูลของของบางอย่าง ในระหว่างที่ความรู้สึกเป็นการวิเคราะห์ความแตกต่างของของจากภายใน เมื่อความคิดเชื่อมโยงถึงสาเหตุของความแตกต่างของของบางอย่าง ความหยั่งรู้จึงเชื่อมกับลักษณะชึ่งถูกเลือกโดยประสบการณ์ในอดีต สิ่งนี้เรียกว่าอารมณ์

## ดูเพิ่ม
* อารมณ์
* สัมผัส

หมวดหมู่:ความรู้สึก
เอเดียม

**เอเดียม** (Adium) เป็นโปรแกรมเมสเซนเจอร์บนระบบปฏิบัติการ Mac OS X สนับสนุนโพรโทคอลการพูดคุยหลายชนิด โดยพัฒนามาจากไลบรารี libpurple โปรแกรมพัฒนาขึ้นด้วย API ของ Mac OS X ที่ชื่อ Cocoa และใช้วิธีการพัฒนาแบบซอฟต์แวร์เสรี มีสัญญาอนุญาตใช้งานเป็น GPL

## ความต้องการของระบบ
Adium 1.3 ต้องการ Mac OS X 10.4 หรือใหม่กว่านั้น สำหรับผู้ใช้ Mac OS X 10.3.9 ควรที่จะใช้เวอร์ชัน 1.0.6 ในทางตรงกันข้ามผู้ใช้ Mac OS X 10.2 ก็่ควรจะต้องใช้เวอร์ชัน 0.89.1

Adium 0.88 และเวอร์ชันที่สูงกว่านั้นได้ถูกสร้างออกมาด้วย Universal binaries

## โพรโทคอลที่สนับสนุน
* Bonjour
* Facebook Chat
* Gadu-Gadu
* IRC (ยังจำกัดอยู่ที่ trunk builds เท่านั้น)
* LiveJournal
* Lotus Sametime
* MeBeam โดยใช้ปลั๊กอิน
* MySpaceIM
* Novell GroupWise
* OSCAR ประกอบด้วย AIM, MobileMe (เดิมคือ .Mac) และ ICQ 
* Skype โดยใช้ปลั๊กอิน
* Tlen โดยใช้ปลั๊กอิน
* Windows Live Messenger
* XMPP (เดิมคือ Jabber) ประกอบด้วย Google Talk และ LiveJournal
* Xfire โดยใช้ XBlaze ปลั๊กอิน
* Yahoo! Messenger
* Yahoo! Japan
* Zephyr

## อ้างอิง

* ประวัติเอเดียม 

## แหล่งข้อมูลอื่น
* เว็บไซต์ Adium
* Adium Xtra

หมวดหมู่:ซอฟต์แวร์เสรี
หมวดหมู่:ไคลเอนต์ระบบส่งข้อความทันที
สร้อยเพชร พรสุพรรณ

**สร้อยเพชร พรสุพรรณ** มีชื่อจริงว่า ช้วน เสือมี เป็นนักร้องลูกทุ่ง เกิดที่อำเภอวิเศษชัยชาญ จังหวัดอ่างทอง มาสมัครร้องเพลงครั้งแรกกับ อาจารย์จรัญ พลับจั่น ผู้สร้างนักร้องและนักจัดรายการชื่อดังที่สถานีวิทยุ ป.ต.อ. สีแยกเกียกกาย บางซื่อ 

วิธีการทดสอบเสียงของอาจารย์จรัญ ไม่เหมือนใครให้ สร้อยเพชร ไปยืนร้องเพลงหน้าป้อมยามที่ ป.ต.อ. โดยบอกว่าถ้าร้องได้ ยินดีรับร่วมงาน สร้อยเพชรก็แน่จริง ไปยืนตะโกนร้องเพลงดังลั่นไม่อายผู้คนเดินผ่านไปมา กอปรกับสร้อยเพชรเป็นคนเสียงดี อาจารย์เลยตกลงรับมาสนับสนุนอย่างจริงจัง 

บันทึกเสียง ครั้งแรก พ.ศ. 2518 คือเพลง "ผู้ผิดหวัง" งานประพันธ์ของ โผผิน พรสุพรรณ นักประพันธ์มือฉมังในสมัยนั้น งานเพลงที่บันทึกเสียงตามมา ไม่ว่าจะเป็น รักใครไม่เท่าน้อง ป่าลั่น พบนางบ้านนา แอ่วเอื้องเมืองเหนือ นะจังงัง ตีคล้องร้องเป่า รักก่อนคนเก่า โหมโรง หนาวอีกแล้ว เปรียบน้องเหมือนรถเก๋ง รำมะนาหาคู่ คนหลายแฟน ดีกรีรัก แอ่วสาวเหนือ เสียงไก่ขัน ป่าลั่น 

อาจารย์จรัญ ทำวงอยู่พักใหญ่ รู้สึกเบื่อ จึงยุบวง ปล่อยให้สร้อยเพชร สานต่อไปได้อีกระยะหนึ่งก็ยุบวงในที่สุด ส่วนสาเหตุที่ไม่ใช้ชื่อตามจังหวัดที่นักร้องเกิด เหมือนผู้สร้างส่วนใหญ่ อาจารย์บอกว่าช่วงนั้น นักร้องจากจังหวัดสุพรรณมาแรงเลยต้อง "ฟีเวอร์" ตามไปด้วย

สร้อยเพชร พรสุพรรณ เสียชีวิตด้วยโรคประจำตัว เมื่อปี พ.ศ. 2547

## ผลงานเพลง
* พบนางบ้านนา
* ตีฆ้องร้องเป่า
* ป่าลั่น
* โหมโรง
* ผู้ผิดหวัง

## อ้างอิง

หมวดหมู่:นักร้องหญิงชาวไทย
เรียม ดาราน้อย

**เรียม ดาราน้อย** เป็นนักร้องลูกทุ่งหญิงชาวระยอง อดีตเคยเป็นนักร้องเชียร์รำวงชั้นเต้ย จากวง "ดาราน้อย" อันโด่งดัง โชคพาวาสนาส่ง ได้พบกับราชาเพลงลูกทุ่ง  **[[สุรพล สมบัติเจริญ]]** ที่ไปเปิดการแสดงแถวบ้านเกิดของเธอ จนเป็นที่มาของ "เรียม ดาราน้อย" ที่มีชื่อเสียงโด่งดังคับฟ้าในเวลาต่อมา

## ประวัติ

เรียม ดาราน้อย  มีชื่อจริง-นามสกุลจริงว่า  อำไพ(สุธี) จำนงค์วารี เกิดเมื่อวันที่ 8  ตุลาคม  พ.ศ. 2492  ที่ตำบลชากพง อำเภอแกลง  จังหวัดระยอง  คุณพ่อชื่อพ่อสำเรียง คุณแม่ชื่อแม่ทบ  จำนงค์วารี  เรียนจบการศึกษาภาคบังคับ (ป.4) ที่โรงเรียนวังเฉลา  อาชีพหลักของครอบครัว คือทำสวน  เรียม ดาราน้อย มีพี่น้องถึง 11 คน ตัวเองเป็นคนที่ 9

ปัจจุบันอยู่กับครอบครัว  มีบุตร 2 คน คือ น้องปู น.ส.รัศมี เลขวรนันท์ และ น้องปลา  นายนริศ เลขวรนันท์  ทำกิจการออกแบบตกแต่งภายใน บริษัท ห้างร้าน หรือสำนักงาน

## วงการเพลง
   
วันหนึ่งรำวงคณะ " ดาราน้อย " ไปแสดงแถวบ้านเกิด บังเอิญวงดนตรีสุรพล สมบัติเจริญมาเปิดทำการแสดงด้วย สุรพลได้ยินเสียงก็ถูกใจ และชักชวนมาอยู่วงสุรพลในที่สุด "อัดเพลงแรกก็ดังทันที "**จ้างก็ไม่จอง**" งานประพันธ์ของครูสุรพล สมบัติเจริญ  ร้องแก้กับเพลง **หัวใจผมว่าง** ปีนั้นถ้าจำไม่ผิด 2509 อยู่กับวงสุรพล ได้เพียงไม่นาน สุรพลโดนลอบยิงเสียชีวิต ที่วิกแสงจันทร์ นครปฐม (16 สิงหาคม 2511) บรรดาลูกศิษย์ก็ออกมาตั้งคณะ "ศิษย์สุรพล" เรียม ก็มาอยู่ด้วย คราวนี้อัดเพลง "**ที่รักเรารักกันไม่ได้**" งานประพันธ์ของ**[[จิตรกร บัวเนียม]]** ดังสุด ๆ จนออกมาตั้งคณะวงดนตรีเป็นของตัวเอง

เพลงที่เรียม ดาราน้อย ใช้เป็นแม่แบบในการร้องเชียร์รำวงยุคแรก ๆ ส่วนใหญ่เป็นเพลงของศิลปินแห่งชาติ "**[[ผ่องศรี วรนุช]]**"  โดยเฉพาะเพลง "**ด่วนพิศวาส**" เธอชอบร้องมาก และร้องได้ดีที่สุด "ชื่อเรียม ดาราน้อย" ชื่อนี้ราชาเพลงลูกทุ่งสุรพล บรรจงตั้งให้  

## เพลงสร้างชื่อ
* ที่รักเรารักกันไม่ได้ 
* แว่วเสียงซึง
* หยุดก่อนผู้ชายเจ้าชู้
* จ้างก็ไม่จอง
* น้องก็แน่
* ที่รักฉันยอมเสียสละ
* คอยวันเธอใจเดียว
* โกรธพี่ไม่ลง  
* ฮักแต้บ่มี 
* แม่น้ำวิปโยค 
* กลับชลบุรีเถิดพี่

## ภาพยนตร์

* ม้ามืด (2513)
* สวรรค์บ้านนา (2513)

## เกียรติยศ
* แผ่นเสียงทองคำพระราชทาน จากเพลง ที่รักเรารักกันไม่ได้ ปี พ.ศ. 2514
* รางวัลกึ่งศตวรรษลูกทุ่งไทย จากเพลง ที่รักเรารักกันไม่ได้

## อ้างอิง

หมวดหมู่:บุคคลจากอำเภอแกลง
หมวดหมู่:นักร้องลูกทุ่งหญิงชาวไทย
หมวดหมู่:นักร้องจากจังหวัดระยอง
สมัชชาประชาชาติมลายูปัตตานี

**สมัชชาประชาชาติมลายูปัตตานี** หรือ **สภาประชาชนปัตตานี** () เป็นองค์กรที่เกิดขึ้นจากการประชุมร่วมของเบอร์ซาตู คณะทำงานเพื่อเอกราชปัตตานี และคณะกรรมการเจรจาเพื่อประชาชนมลายูปัตตานี เมื่อ 15 มิถุนายน พ.ศ. 2540 สำนักงานใหญ่อยู่ที่เมืองฮัมบวร์ค ประเทศเยอรมนี

## จุดประสงค์หลัก
* เพื่อรวมการต่อสู้ขององค์กรต่าง ๆ ให้มีประสิทธิภาพ 
* เพิ่มอำนาจต่อรองกับรัฐบาลไทย 
* เน้นการต่อสู้ตามหลักศาสนา 
* พยายามยกระดับองค์กรขึ้นเป็นรัฐบาลพลัดถิ่นของรัฐปาตานีใช้ชื่อว่า **รัฐบาลแห่งรัฐอิสลามมลายูปาตานีพลัดถิ่น** (Kerajaan Negara Melayu Islam Patani Dalam Buangan) และกำหนดให้ 15 มิถุนายนเป็นวันชาติปาตานี แต่ไม่ได้รับการยอมรับ

## โครงสร้างและการต่อสู้
โครงสร้างองค์กรประกอบด้วย สภาอูลามาหรือผู้ทรงคุณวุฒิ สภาซูรอหรือสภาจัดทำนโยบาย และคณะกรรมการบริหาร การเคลื่อนไหวเน้นการเคลื่อนไหวทางการเมืองและการโฆษณาชวนเชื่อ ยังไม่มีรายงานเกี่ยวกับการปฏิบัติการด้วยอาวุธ

## อ้างอิง
* สุภลักษณ์ กาญจนขุนดี. สันติภาพในเปลวเพลิง. กทม.เนชั่นบุกส์. 2548
หมวดหมู่:ขบวนการแบ่งแยกดินแดนปัตตานี
หมวดหมู่:ขบวนการอิงศาสนาอิสลาม
ท่าอากาศยานนานาชาติโลแกน

**ท่าอากาศยานนานาชาติเจเนอรัล เอ็ดเวิร์ด ลอเรนซ์ โลแกน** (General Edward Lawrence Logan International Airport) อยู่ที่เมืองบอสตัน รัฐแมสซาชูเซตส์ สหรัฐอเมริกา รองรับการเดินทางภายในสหรัฐอเมริกา และไปยังแคนาดา, ยุโรป และลาตินอเมริกา และเป็นท่าอากาศยานหลักของสายการบินเจ็ตบลูแอร์เวย์, เดลต้า แอร์ไลน์, ยูเอสแอร์เวย์ และอเมริกันแอร์ไลน์ รวมถึงคอนติเนนตัลคอนเนคชั่นที่ให้บริการเส้นทางท้องถิ่นจากที่โลแกนนี้ด้วย

## อาคารผู้โดยสาร และสายการบิน
### อาคารผู้โดยสาร เอ (อาคารผู้โดยสารเดลต้า)
* เดลต้า แอร์ไลน์
** เดลต้าคอนเนคชั่น ให้บริการโดย คอมแอร์
** เดลต้าคอนเนคชั่น ให้บริการโดย โชโตโกวแอร์ไลน์
** เดลต้าคอนเนคชั่น ให้บริการโดย บิกสกายแอร์ไลน์
** เดลต้าชัตเทิล ให้บริการโดย เดลต้า แอร์ไลน์

### อาคารผู้โดยสาร บี
#### อาคารเทียบเครื่องบินฝั่งเหนือ
* อเมริกันแอร์ไลน์
** อเมริกันอีเกิล

#### อาคารเทียบเครื่องบินฝั่งเหนือ
* ยูเอสแอร์เวย์
** ยูเอสแอร์เวย์ ให้บริการโดย อเมริกันเวสต์แอร์ไลน์
** ยูเอสแอร์เวย์เอ็กซ์เพรส ให้บริการโดย ยูเอสแอร์เวย์
** ยูเอสแอร์เวย์เอ็กซ์เพรส ให้บริการโดย โคลแกนแอร์
** ยูเอสแอร์เวย์เอ็กซ์เพรส ให้บริการโดย โชโตโกวแอร์ไลน์
** ยูเอสแอร์เวย์เอ็กซ์เพรส ให้บริการโดย พีเอสเอแอร์ไลน์
** ยูเอสแอร์เวย์เอ็กซ์เพรส ให้บริการโดย เพียดมอนต์แอร์ไลน์
** ยูเอสแอร์เวย์เอ็กซ์เพรส ให้บริการโดย รีพับบลิคแอร์ไลน์
** ยูเอสแอร์เวย์เอ็กซ์เพรส ให้บริการโดย แอร์วิสคอนซิน
* สปิริตแอร์ไลน์
* อลาสกาแอร์ไลน์
* แอร์แคนาดา
** แอร์แคนาดาแจ๊ซ

### อาคารผู้โดยสาร ซี
* คอนติเนนตัล แอร์ไลน์
** คอนติเนนตัลคอนเนคชั่น ให้บริการโดย คอมมูตแอร์
** คอนติเนนตัลเอ็กซ์เพรส ให้บริการโดย เอ็กซ์เพรสเจ็ตแอร์ไลน์
* เคปแอร์
* เจ็ตบลูแอร์เวย์
* มิดเวสต์แอร์ไลน์
* ยูไนเต็ดแอร์ไลน์
** ยูไนเต็ดเอ็กซ์เพรส ให้บริการโดย เมซาแอร์ไลน์
* แอร์ทรานแอร์เวย์

### อาคารผู้โดยสาร อี (อาคารผู้โดยสารระหว่างประเทศ)
* กาตาร์แอร์เวย์
* เตอร์กิชแอร์ไลน์
* ทีเอซีวี
* นอร์ทเวสต์แอร์ไลน์
** นอร์ทเวสต์แอร์ลิงก์ ให้บริการโดย พินนาเคิลแอร์ไลน์
* บริติช แอร์เวย์
* ฟลายโกลบสแปน
* ฟินน์แอร์
* รอยัลแอร์มาร็อก
* ลุฟต์ฮันซา
* เวอร์จิ้น แอตแลนติก แอร์ไลน์
* สวิสอินเตอร์เนชันแนลแอร์ไลน์
* อัลอิตาเลีย
* เอสเอทีเออินเตอร์เนชั่นเนล
* เอมิเรตส์แอร์ไลน์
* แอร์ฟรานซ์
* แอร์ลินกัส
* แอโรเม็กซิโก
* แอล อัล
* ไอซ์แลนด์แอร์
* ไอบีเรียแอร์ไลน์

### สายการบินขนส่งสินค้า
* คิตตีฮอว์กแอร์คาร์โก
* ดีเอชแอล
* เทรดวินส์คาร์โก
* เฟดเอ็กซ์ เอ็กซ์เพรส
* ยูพีเอส
* แยงซีริเวอร์เอ็กซ์เพรส
* อเมริกันแอร์ไลน์คาร์โก
* แอร์แอตแลนตา ไอซ์แลนดิก คาร์โก

## อ้างอิง

## แหล่งข้อมูลอื่น
* ท่าอากาศยานโลแกน  

ล
หมวดหมู่:สิ่งก่อสร้างในรัฐแมสซาชูเซตส์
ล
หมวดหมู่:ท่าอากาศยานที่ก่อตั้งในปี พ.ศ. 2466
โม่ สัมบุณณานนท์

**โม่ สัมบุณณานนท์** เกิดเมื่อ 28 ตุลาคม พ.ศ. 2449 ที่กรุงเทพฯ เป็นบุตรของนายกิ๊ด-นางอุ่น สัมบุณณานนท์ เป็นพี่ชายของคำรณ สัมบุณณานนท์ นักร้องชื่อดัง
## แชมป์มวยนักเรียน
เมื่อเป็นนักเรียนโรงเรียนปทุมคงคา โม่เริ่มสนใจกีฬามวยสากลที่เรียกกันในสมัยนั้นว่ามวยฝรั่ง หัดมวยครั้งแรกเมื่อ พ.ศ. 2464 ขณะอายุ 18 ปี กับครูวาด ยิ้มละมัย พ.ศ. 2465 เข้าแข่งขันมวยนักเรียนรุ่นข. (126 ปอนด์) ตกรอบคัดเลือก พ.ศ. 2466 เข้าแข่งขันรุ่นเดิมอีกครั้ง ได้รางวัลชนะเลิศ พ.ศ. 2467 ย้ายไปเรียนโรงเรียนพณิชยการวัดแก้วแจ่มฟ้าล่าง สมัครเข้าแข่งมวยนักเรียนรุ่นข.อีก ได้รางวัลชนะเลิศอีกครั้ง พ.ศ. 2468 ถูกเกณฑ์ทหารจึงต้องออกจากโรงเรียน จน พ.ศ. 2470 จึงปลดประจำการกลับมาซ้อมมวยอีกครั้ง

## ชกชนะนักมวยต่างชาติ
เมื่อมีการจัดให้นักมวยสากลชาวไทยชกกับนักมวยสากลต่างชาติเป็นครั้งแรกเมื่อ 7 ธันวาคม พ.ศ. 2472 โม่ขึ้นชกกับ ยีซิล โคโรน่า (ฟิลิปปินส์)และเป็นฝ่ายชนะน็อคในยกที่ 4 ซึ่งถือเป็นประวัติศาสตร์ของมวยสากลเมืองไทย
### โม่ VS ยีซิล โคโรน่า
การชกระหว่างโม่กับโคโรน่านั้นมีนายเย ดี เพาเวลด์ ชาวอังกฤษเป็นผู้ตัดสินและมีการกระจายเสียงโดยหน่วยวิทยุทหารเรือไปต่างประเทศด้วย

การชกในยกที่ 1 โม่เป็นฝ่ายเดินบุกชกโคโรน่าอย่างต่อเนื่องจนโคโรน่าหน้าบวมปากแตก แต่กรรมการยังไม่ยอมจับแพ้ การชกดำเนินไปถึงยกที่ 4 ซึ่งยังเป็นไปในแบบเดิม พ.ต.ท. พระรักษาพลบุรีนายตำรวจที่ดูแลการชกจึงเข้าไปขอให้ยุติการชกเสียเพราะเกรงนักมวยฟิลิปปินส์จะเป็นอันตราย กรรมการจึงยุติการชกและตัดสินให้โม่เป็นฝ่ายชนะที.เค.โอ. ไปในยกนี้เอง

ลำตัดพญาลอมวยสวนสนุกได้บรรยายการชกระหว่างโม่กับโคโรน่าไว้ดังนี้

### โอคัมโปขอแก้มือ
หลังจากชกชนะในวันนั้น เทอรี่ โอคัมโป ติดต่อท้าทายโม่ เพื่อแก้มือแทนโคโรน่า โม่ตอบปฏิเสธไปหลายครั้ง เพราะถือว่าตนเป็นนักมวยสมัครเล่น แต่เมื่อ โอคัมโปไม่ยอมเลิกท้าทาย โม่จึงตัดสินใจขึ้นชกด้วย เป็นเหตุให้ เจ้าคุณภักดีนรเศรษฐ์ เจ้าของห้างน้ำแข็งนายเลิศ ซึ่งเป็นนายจ้างของโม่ไม่พอใจ จึงปลดโม่ออกจากงาน การถูกปลดออกจากงานนี่เองทำให้โม่หมดกำลังใจ และเป็นฝ่ายแพ้น็อค โอคัมโป ยก 4 ในที่สุดเมื่อ 7 กุมภาพันธ์ พ.ศ. 2473

## แขวนนวม
หลังจากชกแพ้ครั้งนั้น โม่ได้ประกาศเลิกชกมวยโดยเด็ดขาด พ.ศ. 2474 เข้าทำงานที่กรมรถไฟหลวงจนเกษียณเมื่อ พ.ศ. 2508 ถึงแก่กกรรมเมื่อ 26 พฤษภาคม พ.ศ. 2520 ด้วยโรคเบาหวานกับเส้นเลือดในสมองอุดตัน รวมอายุได้ 72 ปี
## อ้างอิง
* สมพงษ์ แจ้งเร็ว. โม่ สัมบุณณานนท์ นักชกไทยคนแรกที่พิชิตมวยฝรั่ง. ศิลปวัฒนธรรม. ปี่ที่ 4(8). มิถุนายน 2526. หน้า 90-97
มโ สัมบุณณานนท์
มโ สัมบุณณานนท์
นงเยาว์ ดาวสุพรรณ

**นงเยาว์ ดาวสุพรรณ** เป็นนักร้องจากสุพรรณบุรี เป็นศิษย์ของครูสุรพล สมบัติเจริญ (**ราชาเพลงลูกทุ่ง**)

## ประวัติ
นงเยาว์เกิดเมื่อ 7 กันยายน พ.ศ. 2492 ที่ตำบลดอนกำยาน อำเภอเมือง จังหวัดสุพรรณบุรี มีชื่อสกุลจริงว่า นงเยาว์ ฉายวงศ์ บิดาชื่อ ย้วน มารดาชื่อ พิมพา ฉายวงศ์ เรียนหนังสือที่โรงเรียนวัดพันตำลึง จบชั้นประถมศึกษาปีที่ 4 แล้วไม่ได้เรียนต่อ เนื่องจากต้องช่วยพ่อแม่ทำนา

## เส้นทางเข้าวงการ
"วงดนตรีสุรพล  สมบัติเจริญ" ไปเปิดทำการแสดงที่วัดแถวบ้านของเธอ  ทองใบ รุ่งเรืองนักแต่งเพลงประจำวงดนตรีสุรพลได้ไปซื้อข้าวโพดต้มที่ร้านคุณอาของนงเยาว์ คุณอาจึงฝากนงเยาว์ให้ครูทองใบพาไปสมัครกับครูสุรพลแต่โดยปกติครูสุรพลจะไม่รับนักร้องเวลาทำการแสดงต้องไปประกวดที่กรุงเทพฯ เท่านั้น แต่เนื่องจากเกรงใจครูทองใบจึงยอมให้นงเยาว์ขึ้นร้องเพลง

เมื่อครูสุรพลได้ฟังนงเยาว์ร้องเพลงจบ ถึงกับต้องอุทานว่า "พบแล้วช้างเผือกในป่า" แต่สุรพลกลับไม่รับเข้าประจำวงเพราะนงเยาว์ขึ้นเวทีร้องเพลงไม่ยกมือไหว้ใครเลย ต่อมาวงดนตรีสุรพล สมบัติเจริญมาเปิดทำแสดงใกล้บ้านเธอครูทองใบจึงพาเธอเข้าไปหาครูสุรพล สมบัติเจริญอีกครั้ง ครั้งนี้ครูสุรพลรับเธอเข้าประจำวง นงเยาว์จึงได้เริ่มเป็นศิลปินลูกทุ่งจริงจังเมื่ออายุได้ 17 ปี บันทึกแผ่นเสียงครั้งแรกในชีวิต คือเพลง "ชื่นใจคนจน" งานประพันธ์ของอาจารย์จิตรกร บัวเนียม เมื่อปี พ.ศ. 2512 เพลงนี้ร้องแก้กับเพลง "คนจนน้อยใจ"   ของศรีไพร ลูกราชบุรี

ผลงานเพลงที่สร้างชื่ออื่น ๆ เช่น พี่จ๋าอย่าเจ้าชู้, สงสารพี่แทน, เบื่อหน้าคนขี้หนาว, ความฝันบ้า ๆ, หัวบ่ดี, ตลุงรักราชบุรี, ชอบว่าจริง ๆ, อดีตรักวันลอยกระทง

## ปัจจุบัน
ปัจจุบัน นงเยาว์ ดาวสุพรรณอยู่กับครอบครัว ค้าขายเล็ก ๆ น้อย ๆ ประเภทโชห่วย อยู่ที่เขตวงเวียนใหญ่ กทม. และยังรับเชิญร้องเพลงเหมือนนักร้องเก่าท่านอื่น ๆ

## อ้างอิง

หมวดหมู่:บุคคลจากอำเภอเมืองสุพรรณบุรี
หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:นักร้องจากจังหวัดสุพรรณบุรี
ท่าอากาศยานนานาชาติซานฟรานซิสโก

**ท่าอากาศยานนานาชาติซานฟรานซิสโก** (San Francisco International Airport) ตั้งอยู่ริมอ่าวซานฟรานซิสโก รัฐแคลิฟอร์เนีย สหรัฐอเมริกา ห่างจากตัวเมืองออกไปทางตอนใต้ประมาณ 21 กิโลเมตร (13 ไมล์) มีผู้ใช้บริการมากเป็นอันดับ 2 ของแคลิฟอร์เนีย เป็นรองจากลอสแอนเจลิส

ซานฟรานซิสโกยังเป็นท่าอากาศยานหลักของสายการบินยูไนเต็ดแอร์ไลน์ และหากเป็นไปตามแผนที่จัดเตรียมไว้ ก็จะเป็นท่าอากาศยานหลักของเวอร์จิ้น อเมริกา ด้วย

## อาคารผู้โดยสาร และสายการบิน
### อาคารผู้โดยสาร 1
thumb|150px|right|อาคารผู้โดยสาร 1
#### อาคารเทียบเครื่องบิน บี
* คอนติเนนตัล แอร์ไลน์
* ซันคันทรีย์แอร์ไลน์
* ยูเอสแอร์เวย์
** ยูเอสแอร์เวย์ ให้บริการโดย อเมริกาเวสต์แอร์ไลน์
* อลาสกาแอร์ไลน์
* แอร์แคนาดา
* แอร์ทรานแแอร์เวย์

#### อาคารเทียบเครื่องบิน ซี
* เดลต้า แอร์ไลน์
** เดลต้าคอนเนคชั่น ให้บริการโดย สกายเวสต์
** เดลต้าคอนเนคชั่น ให้บริการโดย แอตแลนติกเซาเวสต์แอร์ไลน์
* นอร์ทเวสต์แอร์ไลน์
* ฟรอนเทียร์แอร์ไลน์
* ฮาวายเอียนแอร์ไลน์

### อาคารผู้โดยสาร 2
หลักจากที่เปิดใช้อาคารผู้โดยสารระหว่างประเทศ ในปีพ.ศ. 2543 ก็ได้ปิดอาคารผู้โดยสาร 2 เพื่อเริ่มดำเนินการปรับปรุงใหม่

### อาคารผู้โดยสาร 3
thumb|170px|right|อาคารผู้โดยสาร 3
#### อาคารเทียบเครื่องบิน อี (อเมริกันแอร์ไลน์)
* มิดเวสต์แอร์ไลน์
* อเมริกันแอร์ไลน์
** อเมริกันอีเกิล
#### อาคารเทียบเครื่องบิน เอฟ (ยูไนเต็ดแอร์ไลน์)
* ยูไนเต็ดแอร์ไลน์
** เท็ด ให้บริการโดย ยูไนเต็กแอร์ไลน์
** ยูไนเต็ดเอ็กซ์เพรส ให้บริการโดย สกายเวสต์

### อาคารผู้โดยสารระหว่างประเทศ
thumb|255px|right|อาคารผู้โดยสารระหว่างประเทศ
#### อาคารเทียบเครื่องบิน เอ
* โกเรียนแอร์
* คาเธย์แปซิฟิก
* เคแอลเอ็ม
* แควนตัส
* เจ็ตบลูแอร์เวย์
* เจ็ตแอร์เวย์
* เจแปนแอร์ไลน์
* ไชน่าแอร์ไลน์
* ทีเอซีเอ
* นอร์ธเวสต์แอร์ไลน์
* บริติช แอร์เวย์
* เบลแอร์
* ระดับแอร์ไลน์
* ฟิลิปปินส์แอร์ไลน์
* เม็กซิกานา
* เวียดนามแอร์ไลน์
* เวอร์จิ้น แอตแลนติก แอร์เวย์
* สปิริตแอร์ไลน์
* อลาสกาแอร์ไลน์
* แอร์ฟรานซ์
* แอร์ลินกัส

#### อาคารเทียบเครื่องบิน จี
* ยูไนเต็ดแอร์ไลน์
** เท็ด ให้บริการโดย ยูไนเต็ดแอร์ไลน์
* ลุฟต์ฮันซา
* สิงคโปร์แอร์ไลน์
* ออลนิปปอนแอร์เวย์
* อีวาแอร์
* เอเชียน่าแอร์ไลน์
* แอร์ไชน่า
* แอร์นิวซีแลนด์
* แอร์อินเดีย

## อ้างอิง

## แหล่งข้อมูลอื่น

* ท่าอากาศยานนานาชาติซานฟรานซิสโก 

ซานฟรานซิสโก
นายขนมต้ม (ละครโทรทัศน์)

**นายขนมต้ม** เป็นละครโทรทัศน์อิงประวัติศาสตร์ในช่วงปลายอาณาจักรอยุธยา สร้างจากนวนิยายเรื่อง "นายขนมต้ม คนกล้านอกตำนาน" บทประพันธ์ของ คมทวน คันธนู บทโทรทัศน์โดย วิลาสิณี นำแสดงโดย สมรักษ์ คำสิงห์, กุลณัฐ ปรียะวัฒน์, สามารถ พยัคฆ์อรุณ, ฉัตรมงคล บำเพ็ญ, กชกร นิมากรณ์, เขาทราย แกแล็คซี่, วิชัย ราชานนท์, ผจญ มูลสัน, ทวี อัมพรมหา, รชยา รักกสิกรณ์, สุเชาว์ พงษ์วิไล, ฐาปกรณ์ ดิษยนันทน์ กำกับการแสดงโดย นพดล มงคลพันธ์ ออกอากาศครั้งแรกในวันพุธที่ 16 ตุลาคม พ.ศ. 2539 ถึงวันพฤหัสบดีที่  26 ธันวาคม พ.ศ. 2539 รวมทั้งหมด 22 ตอน หลังข่าวภาคค่ำ ทางช่อง 7 สี ในวันพุธ และ วันพฤหัสบดี  สร้างโดย บริษัทกันตนา เพลงประกอบละครโดย ยืนยง โอภากุล, เผ่าเทพ อรรถไกวัลวที และ ปรัชญ์ สุวรรณศร

## เนื้อเรื่องย่อ
ที่ป่าโมกข์ แขวงเมืองวิเศษชัยชาญ ขนมต้ม (สมรักษ์ คำสิงห์) เป็นคนไร้ญาติขาดมิตร เนื่องจากพ่อแม่และพี่สาวถูกฆ่าตายจากฝีมือของกองทัพพม่าที่รุกรานอยุธยา ขนมต้มมักจะถูกดำ (สามารถ พยัคฆ์อรุณ) และพรรคพวก (เขาทราย แกแล็คซี่, วิชัย ราชานนท์) รังแกเสมอ ๆ ขนมต้มเป็นศิษย์ของชายไร้ชื่อซึ่งเป็นครูมวยคนแรกและต่อมาขนมต้มและดำก็ได้เดินทางไปบ้านป่าโมกเพื่อไปหาวิชาความรู้เรื่องมวยและดาบเพิ่ม จึงไปเป็นศิษย์เอกของครูทองอยู่และดำเป็นศิษย์เอกของ ครูเสาร์ ครูมวยไทยและกระบี่กระบองชื่อดัง ครูทองอยู่มีลูกสาวคนหนึ่งที่มีนิสัยห้าวหาญเหมือนพ่อ ชื่อ มะขาม (กุลณัฐ ปรียะวัฒน์) มะขามเป็นคนสวย จึงเป็นที่หมายปองของหนุ่ม ๆ  หลายคน รวมทั้งขนมต้มด้วย ขณะที่ดำชอบพอกับจักจั่น (กชกร นิมากรณ์) เพื่อนสนิทของมะขาม 

ในตอนจบ เมื่อกรุงศรีอยุธยาเสียแก่พม่า ทุกคนตายหมด ขนมต้มเองก็กลายเป็นคนพเนจรและรู้สึกเจ็บปวดกับการกระทำของคนไทยด้วยกันเองที่เป็นต้นเหตุให้เสียบ้านเมือง

## นักแสดง

## เพลงประกอบละคร
**พ.ศ. 2539**
# นายขนมต้ม - ปรัชญ์ สุวรรณศร 
# ใจเกินร้อย - สุรสีห์ อิทธิกุล 

## ดูเพิ่ม
* นายขนมต้ม

## แหล่งข้อมูลอื่น
* [ไตเติ้ลและเพลงประกอบตอนเปิดฉาก จาก[youtube]]
* ไตเติ้ลและเพลงประกอบตอนเปิดฉาก (แบบที่ 2) จาก youtube
* มิวสิกวิดีโอ โดย ยืนยง โอภากุล จาก youtube

หมวดหมู่:ละครโทรทัศน์ไทย
หมวดหมู่:นวนิยายไทย
หมวดหมู่:ละครแนวแอ็คชั่น
หมวดหมู่:ละครโทรทัศน์ไทยในปี พ.ศ. 2539
หมวดหมู่:ละครโทรทัศน์ช่อง 7
หมวดหมู่:มวยไทยในวัฒนธรรมประชานิยม
หมวดหมู่:ละครโทรทัศน์โดยกันตนา
ไพโรจน์ เปรมปรีดิ์

ผู้ช่วยศาสตราจารย์ **ไพโรจน์ เปรมปรีดิ์** เป็นนักวิทยาศาสตร์ชาวไทย สาขาเคมี อดีตคณบดี คณะวิทยาศาสตร์ มหาวิทยาลัยมหิดล ติดต่อกัน 4 สมัย เป็นเวลา 16 ปี

ไพโรจน์ สมรสกับ สุรางค์ เปรมปรีดิ์ (นามสกุลเดิม กรรณสูต) อดีตผู้อำนวยการ สถานีโทรทัศน์สีกองทัพบกช่อง 7 ปัจจุบันดำรงตำแหน่งผู้อำนวยการประกวดมิสยูนิเวิร์สไทยแลนด์ เวทีอันดับหนึ่งของสาวไทย โดยไม่มีบุตรธิดาด้วยกัน

ไพโรจน์ ได้รับรางวัลมหิดลทยากร ประจำปี 2565 จากสมาคมศิษย์เก่ามหาวิทยาลัยมหิดล ในพระบรมราชูปถัมภ์

## ประวัติการทำงาน
* คณบดี คณะวิทยาศาสตร์ มหาวิทยาลัยมหิดล ระหว่าง พ.ศ. 2519–พ.ศ. 2534
* ประธาน มูลนิธิรณรงค์เพื่อการไม่สูบบุหรี่
* ประธานกรรมการ บริษัท กันตนา แอนนิเมชั่น จำกัด

## เครื่องราชอิสริยาภรณ์

## อ้างอิง

หมวดหมู่:ผู้ช่วยศาสตราจารย์ 
หมวดหมู่:นักวิทยาศาสตร์ชาวไทย
หมวดหมู่:อาจารย์คณะวิทยาศาสตร์
หมวดหมู่:บุคคลจากคณะวิทยาศาสตร์ มหาวิทยาลัยมหิดล
เจ้าจอมมารดาแสง ในรัชกาลที่ 5

**เจ้าจอมมารดาแสง** ในรัชกาลที่ 5 เกิดเมื่อวันที่ 4 พฤศจิกายน พ.ศ. 2397  เจ้าจอมมารดาในพระบาทสมเด็จพระจุลจอมเกล้าเจ้าอยู่หัว เป็นธิดาพระยาไชยวิชิต (ช่วง กัลยาณมิตร) ผู้รักษากรุงเก่า (พระยาไชยวิชิตเป็นบุตรเจ้าพระยานิกรบดินทร ซึ่งมีนามเดิมว่า "เจ้าสัวโต" ผู้สร้างวัดกัลยาณมิตร)

ต่อมาท่านได้ถวายตัวเข้ารับราชการฝ่ายใน และได้ให้ประสูติกาลพระราชโอรสพระราชธิดา 4 พระองค์ ได้แก่
*พระองค์เจ้าชายอิศรวงศ์วรราชกุมาร ประสูติเมื่อวันที่ 4 กันยายน พ.ศ. 2413 เป็นพระราชโอรสพระองค์แรกที่ประสูติหลังจากขึ้นครองราชสมบัติ
*พระองค์เจ้าชายนภางค์นิพัทธพงศ์ ประสูติเมื่อวันที่ 8 สิงหาคม พ.ศ. 2417
*พระองค์เจ้าหญิงบีเอตริศภัทรายุวดี หรือ พระองค์เจ้าหญิงภัทรายุวดี ประสูติเมื่อวันที่ 5 ธันวาคม พ.ศ. 2419
*พระองค์เจ้าหญิงเจริญศรีชนมายุ ประสูติเมื่อวันที่ 31 มีนาคม พ.ศ. 2421

เจ้าจอมมารดาแสง ในรัชกาลที่ 5 ถึงแก่อสัญกรรม เมื่อวันที่ 20 ธันวาคม พ.ศ. 2441 ในรัชสมัยพระบาทสมเด็จพระจุลจอมเกล้าเจ้าอยู่หัว 

## เครื่องราชอิสริยาภรณ์
 

## อ้างอิง

* 

* 

หมวดหมู่:พระภรรยาในรัชกาลที่ 5
หมวดหมู่:สกุลกัลยาณมิตร
สแง กัลยาณมิตร
พระเจ้าบรมวงศ์เธอ พระองค์เจ้านภางค์นิพัทธพงศ์

**พระเจ้าบรมวงศ์เธอ พระองค์เจ้านภางค์นิพัทธพงศ์** หรือ **นภางค์นิพัทธวงศ์** (8 สิงหาคม พ.ศ. 2417 – 17 กันยายน พ.ศ. 2419) เป็นพระราชโอรสพระองค์ที่ 13 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาแสง

## พระประวัติ
พระเจ้าบรมวงศ์เธอ พระองค์เจ้านภางค์นิพัทธพงศ์ประสูติเมื่อวันเสาร์ แรม 11 ค่ำ เดือน 88 ปีจอ ฉศก จ.ศ. 1236 ตรงกับวันที่ 8 สิงหาคม พ.ศ. 2417 เป็นพระราชโอรส ในพระบาทสมเด็จพระจุลจอมเกล้าเจ้าอยู่หัว ที่ประสูติแต่เจ้าจอมมารดาแสง ธิดาพระยาไชยวิชิต (ช่วง กัลยาณมิตร)

พระเจ้าบรมวงศ์เธอ พระองค์เจ้านภางค์นิพัทธพงศ์สิ้นพระชนม์ตั้งแต่ยังทรงพระเยาว์ เมื่อวันอาทิตย์ที่ 17 กันยายน พ.ศ. 2419 พระชันษา 2 ปี 325 วัน พระราชทานเพลิงพระศพ ณ พระเมรุ วัดมหาธาตุยุวราชรังสฤษฎิ์ราชวรมหาวิหาร เมื่อวันที่ 2 เมษายน พ.ศ. 2420

ภายหลังจากงานพระราชเพลิงพระศพของสมเด็จพระนางเจ้าสุนันทากุมารีรัตน์และสมเด็จพระเจ้าลูกเธอ เจ้าฟ้ากรรณาภรณ์เพ็ชรรัตน์แล้ว ในวันถัดมาก็ทรงมีการบำเพ็ญพระราชกุศลเกี่ยวกับพระอัฐิตามพระราชประเพณี หนึ่งในนั้นมีพระอัฐิของพระองค์เจ้านภางค์นิพัทธพงศ์อยู่ด้วย ปรากฏในจดหมายเหตุพระราชกิจรายวัน ฉบับประจำวันที่ 4504 วันพฤหัสบดีแรม 3 ค่ำ เดือน 4 ปีมะโรง โทศก จุลศักราช 1242 ตรงกับวันที่ 27 กุมภาพันธ์ พ.ศ. 2423 ว่า 27 กุมภาพันธ์ 2423

*"...เจ้าพนักงานเชิญพระอังคารขึ้นยานุมาศมีกระบวนแห่เทวดาเครื่องสูงกลองชะนะไปลงท่าพระ เชิญพระอังคารลงเรือชัย ๒ ลำมีเรือแห่ไปลอยที่หน้าวัดปทุมคงคาตามอย่างโบราณประเพณี แล้วกระบวนแห่ซึ่งเชิญพระอังคารไปส่งลงเรือ แล้วกลับเข้ามารับพระบรมอัฐิจากพระบรมมหาราชวัง เชิญออกพระที่นั่งทรงธรรมสดับปกรณ์ดังเช่นแต่ก่อน พระบรมอัฐิที่เชิญออกมาวันนี้ พระบาทสมเด็จพระจอมเกล้าเจ้าอยู่หัว ๑ สมเด็จพระเทพศิรินทรามาตย์ ๑ เชิญสถิตบนบุษบกทองคำเปลวกลางพระที่นั่งทรงธรรม สมเด็จพระเจ้าน้องนางเธอ เจ้าฟ้าจันทรมณฑล สมเด็จพระเจ้าลูกเธอ เจ้าฟ้าอิศริยาลงกรณ์ พระองค์เจ้าอุณากรรณอนันตนรไชย พระองค์เจ้าอิศรวงศ์วรราชกุมาร พระองค์เจ้านภางค์นิพัทธพงศ์ เชิญสถิตในบุษบกห้ายอดแล้วพระราชทานรางวัลเจ้านายข้าราชการที่ถวายของในการพระเมรุ แล้วเสด็จขึ้นข้างใน…"*

## พระอนุสรณ์
**กุฏินภางค์นิพัทธพงศ์** ณ คณะ 3 วัดกัลยาณมิตรวรมหาวิหาร สร้างขึ้นเมื่อพ.ศ. 2555 เดิมใช้เป็นกุฎิรับรองรับเถระผู้ใหญ่ ปัจจุบันใช้เป็นสถานที่ศึกษาพระปริยัติธรรม โดยในการจัดสร้างได้อัญเชิญพระนามของพระองค์มาเป็นชื่อกุฏิ เนื่องจากพระองค์เป็นเจ้านายที่มีเชื่อสายสกุลกัลยาณมิตร และเพื่อเป็นพระราชกุศลแด่พระองค์ด้วย

## พระอิสริยยศ

*พระเจ้าลูกยาเธอ พระองค์เจ้านภางค์นิพัทธพงศ์ (8 สิงหาคม พ.ศ. 2417 – 17 กันยายน พ.ศ. 2419)
**ภายหลังสิ้นพระชนม์**
*พระเจ้าพี่ยาเธอ พระองค์เจ้านภางค์นิพัทธพงศ์ (23 ตุลาคม พ.ศ. 2453 – 10 กรกฎาคม พ.ศ. 2478)
*พระเจ้าบรมวงศ์เธอ พระองค์เจ้านภางค์นิพัทธพงศ์ (10 กรกฎาคม พ.ศ. 2478)

## พงศาวลี




## อ้างอิง

หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้า
หมวดหมู่:พระราชโอรสในรัชกาลที่ 5
หมวดหมู่:สกุลกัลยาณมิตร
หมวดหมู่:เจ้านายไทยที่สิ้นพระชนม์ตั้งแต่ทรงพระเยาว์
เซลีนดิออน (อัลบั้ม)

**เซลีนดิออน**  () คืออัลบั้มที่ใช้ชื่อเดียวกันกับศิลปิน เซลีน ดิออน วางจำหน่ายเมื่อวันที่ 31 มีนาคม พ.ศ. 2535 เป็นอัลบั้มภาษาอังกฤษที่ 2 และเมื่อนับรวมอัลบั้มภาษาฝรั่งเศสด้วยแล้วจะเป็นอัลบั้มที่ 17

## ข้อมูลอัลบั้ม
เซลีนก้าวสู่ความเป็นนักร้องระดับสากล เมื่อได้ร้องเพลงประกอบภาพยนตร์การ์ตูนของวอลท์ ดิสนีกับพีโบ ไบรซัน ในเพลง "บิวตี้แอนด์เดอะบีสท์" ในปี พ.ศ. 2534 เพลงนี้เป็นเพลงที่สามารถดึงจุดเด่นด้านเสียงร้องของเซลีนออกมาได้ ทั้งคลาสสิก, ซอฟท์ร็อก ซึ่งเป็นเพลงแนวร่วมสมัย ประกอบกับท่วงทำนองสบายๆ เพลงนี้จึงเป็น 1 ใน 10 เพลงยอดนิยมในสหรัฐอเมริกา และได้รับออสการ์, รางวัลลูกโลกทองคำด้านเพลงต้นตำรับยอดเยี่ยม, รางวัลแกรมมีสำหรับเพลงร้องคู่ยอดเยี่ยม และคำร้องเพลงยอดเยี่ยมสำหรับโมชันพิกเจอร์ อีกทั้งยังได้รับการเสนอชื่อในด้านเพลงแห่งปี เพลงนี้เป็นซิงเกิลแระของเซลีนที่เป็นซอฟท์ร็อก และรวมความเป็นเพลงโซล, คลาสสิก  

## รายชื่อเพลง

## ชาร์ท

*Celine Dion* is undercertified in one country:

* United States - should be certified 3x Platinum (3,000,000)

## รางวัล

เซลีนยังได้รับการเสนอชื่อเข้าชิง 3 รางวัลแกรมมี่ ดังนี้:

* Record of the Year – "Beauty and the Beast" (1993)
* Best Female Pop Vocal Performance – *Celine Dion* (1993)
* Song of the Year – "Beauty and the Beast" (1993) (award would go to Alan Menken and Howard Ashman)

หมวดหมู่:เซลีน ดิออน
หมวดหมู่:อัลบั้มเพลงในปี พ.ศ. 2535
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงแนวป็อป
พระเจ้าบรมวงศ์เธอ พระองค์เจ้าเจริญศรีชนมายุ

**พระเจ้าบรมวงศ์เธอ พระองค์เจ้าเจริญศรีชนมายุ** เป็นพระราชธิดาพระองค์ที่ 25 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาแสง ประสูติเมื่อวันที่ 31 มีนาคม พ.ศ. 2421 สิ้นพระชนม์เมื่อวันที่ 24 ธันวาคม พ.ศ. 2459 สิริพระชันษา 38 ปี พระราชทานเพลิงพระศพเมื่อวันที่ 10 เมษายน พ.ศ. 2463 ณ พระเมรุ วัดเทพศิรินทราวาสราชวรวิหาร

พระองค์มีพระโสทรเชษฐาและพระโสทรเชษฐภคินี 3 พระองค์ ได้แก่
*พระเจ้าบรมวงศ์เธอ พระองค์เจ้าอิศรวงศ์วรราชกุมาร (4 กันยายน พ.ศ. 2413 - 5 มิถุนายน พ.ศ. 2415)
*พระเจ้าบรมวงศ์เธอ พระองค์เจ้านภางค์นิพัทธพงศ์ (8 สิงหาคม พ.ศ. 2417 - 17 กันยายน พ.ศ. 2419)
*พระเจ้าบรมวงศ์เธอ พระองค์เจ้าภัทรายุวดี (5 ธันวาคม พ.ศ. 2419 - 30 กันยายน พ.ศ. 2456)

## พระเกียรติยศ

### พระอิสริยยศ
*พระเจ้าลูกเธอ พระองค์เจ้าเจริญศรีชนมายุ (31 มีนาคม พ.ศ. 2421 - 23 ตุลาคม พ.ศ. 2453)
*พระเจ้าพี่นางเธอ พระองค์เจ้าเจริญศรีชนมายุ (23 ตุลาคม พ.ศ. 2453 - 24 ธันวาคม พ.ศ. 2459)
**ภายหลังสิ้นพระชนม์**
*พระเจ้าบรมวงศ์เธอ พระองค์เจ้าเจริญศรีชนมายุ (10 กรกฎาคม พ.ศ. 2478)

### เครื่องราชอิสริยาภรณ์

## พงศาวลี




## อ้างอิง

หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 5
หมวดหมู่:สกุลกัลยาณมิตร
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.2‎
เดอะคัลเลอร์ออฟมายเลิฟ

***เดอะคัลเลอร์ออฟมายเลิฟ*** () เป็นผลงานอัลบัมลำดับที่ 3 ในภาษาอังกฤษ ของเซลีน ดิออน ออกจำหน่ายเมื่อ 9 พฤศจิกายน พ.ศ. 2536

## ข้อมูลอัลบั้ม
เซลีนทำงานร่วมกับทีมงานที่ช่วยเธอมาแล้วในอัลบั้ม *[[ยูนิซัน]]* และ *[[เซลีนดิออน]]* อันได้แก่  เดวิด ฟอสเตอร์, Walter Afanasieff, Diane Warren และอื่นๆ

อัลบั้มนี้เป็นตัวแทนของการความเป็นสากลของเซลีน  ด้วยความนิยมต่ออัลบั้ม *เดอะคัลเลอร์ออฟมายเลิฟ* ซึ่งมีหลายซิงเกิลจากอัลบั้มนี้ อันประกอบด้วย เวนไอฟอลอินเลิฟ (ฉบับร้องใหม่ในเพลงของ ดอริส เดย์ ซึ่งเป็นเพลงประกอบภาพยนตร์เรื่อง Sleepless in Seattle ), "เดอะพาวเวอร์ออฟเลิฟ" (เพลงดังของ Jennifer Rush ในปี พ.ศ. 2528), "มิสเล็ด," "ติงทไวซ์," "ออนลี่วันโรด" และ "เน็กซ์เพลนเอ้าท์"

อัลบั้มที่ไม่ได้จำหน่ายในสหรัฐอเมริกาได้บรรจุเพลง "จัสวอล์กอะเวย์" (ซิงเกิลโปรโมตในสเปน) *เดอะคัลเลอร์ออฟมายเลิฟ* ออกจำหน่ายอีกครั้งในประเทศญี่ปุ่นในวันที่ 21 ตุลาคม พ.ศ. 2538 กับเพลงพิเศษในอัลบั้มนี้ "ทูเลิฟยูมอร์" (ซึ่งเป็นซิงเกิลที่ได้รับความนิยมอย่างมากในญี่ปุ่น) 

จุดที่น่าสังเกตของ *เดอะคัลเลอร์ออฟมายเลิฟ* (สีสันแห่งความรักของ[ฉัน]) คือส่วนของการอุทิศ เป็นที่รู้กันว่าเซลีนตกหลุมรักในผู้จัดการของเขา René Angélil และในส่วนของการอุทิศนั้น เซลีนเรียกเรเน่ว่า "สีสันแห่งความรักของ[เธอ]" 

ในเพลง "เว็นไอฟอลอินเลิฟ" และ "เดอะพาวเวอร์ออฟเลิฟ" เซลีนได้รับการเสนอชื่อเข้ารางวัลแกรมมี่ถึง 2 รางวัล และรางวัลที่ได้รับในช่วงของ "เดอะคัลเลอร์ออฟมายเลิฟ" ได้แก่ Ivor Novello Award กับเพลง "ธิงทไวซ์", Japan Gold Disc Award กับเพลง "ทูเลิฟยูมอ", IRMA Award กับอัลบั้ม *เดอะคัลเลอร์ออฟมายเลิฟ* และ  เวิลด์ มิวสิก อวอร์ดส กับรางวัลศิลปินหญิงชาวแคนาดาที่มียอดขายสูงสุดแห่งปี  เซลีนยังได้รับรางวัล Juno Awards and Félix Awards และถูกเสนอชื่อใน American Music Award

เซลีนจัดคอนเสิร์ตทัวร์เดอะคัลเลอร์ออฟมายเลิฟ เพื่อสนับสนุนอัลบั้ม และออกจำหน่าย เดอะคัลเลอร์ออฟมายเลิฟคอนเสิร์ตในรูปแบบ ดีวีดี และ วิดีโอ

## รายชื่อเพลง

## ชาร์ต

"เดอะคัลเลอร์ออฟมายเลิฟ" ไม่ได้รับการรับรองสถานะดังต่อไปนี้ 

* ยุโรป - ควรได้รับ ทองคำขาว x 5 (5,000,000)
* สหราชอาณาจักร - ควรได้รับ ทองคำขาว x 6 (1,800,000)
* ไอร์แลนด์ - ควรได้รับ ทองคำขาว x 5 (75,000)
* เบลเยี่ยม - ควรได้รับ ทองคำขาว x 2 (150,000)
* กรีซ - ควรได้รับ ทองคำ (25,000)
* เดนมาร์ก - ควรได้รับ ทองคำขาว x 2 (80,000)
* โปรตุเกส - ควรได้รับ ทองคำขาว (40,000)
* ฮ่องกง - ควรได้รับ ทองคำขาว (20,000)
* อินโดนีเซีย - ควรได้รับ ทองคำขาว (50,000)
* มาเลเซีย - ควรได้รับ ทองคำขาว (25,000)
* สิงคโปร์ - ควรได้รับ ทองคำขาว (15,000)
* ไทย - ควรได้รับ ทองคำ (25,000)

## รางวัล

เซลีนยังได้รับการเสนอชื่อในรางวัลแรมมี่ อีก 2 รางวัลดังต่อไปนี้

* รางวัลแกรมมี่สำหรับผลงานป๊อปยอดเยี่ยม – "เว็นไอฟอลอินเลิฟ" (พ.ศ. 2537)
* รางวัลแกรมมี่สำหรับผลงานป๊อปหญิงยอดเยี่ยม – "เดอะพาวเวอร์ออฟเลิฟ" (พ.ศ. 2538) 

เซลีนยังได้รับการเสนอชื่อเข้าชิงรางวัล อเมริกัน มิวสิก อวอร์ดส์ ดังนี้
* ซิงเกิลปีอปร็อกที่เป็นที่ชื่นชอบ – "เดอะพาวเวอร์เลิฟ" (พ.ศ. 2538)

ด
ด
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงแนวป็อป
เดอะคอลเลกเตอส์ซีรีส์ ชุดที่ 1

**เดอะคอลเลคเตอส์ซีรีส์ ชุดที่ 1** ( ; ) คืออัลบั้มรวบรวมเพลงของเซลีน ดิออน เป็นอัลบั้มภาษาอังกฤษที่ 8 และเป็นอัลบั้มที่ 27 ในทั้งหมด (รวมอัลบั้มภาษาฝรั่งเศส) วางจำหน่ายวันที่ 23 ตุลาคม พ.ศ. 2543 อัลบั้มนี้ใช้ชื่อใหม่ว่า Tout en amour  (แปลว่า All in Love) ซึ่งจำหน่ายในประเทศฝรั่งเศส

## รายละเอียดอัลบั้ม
**The Collector's Series Volume One** เป็นอัลบั้มรวมเพลงของเซลีน ดิออน รวมไปถึงรวมเพลงที่หาฟังได้ยากของเซลีน ดิออนในเพลงที่ไม่ใช่ภาษาอังกฤษ The Collector's Series Volume One ประกอบด้วย "The Power of the Dream" เพลงจากงานพิธีเปิดกีฬาโอลิมปิก ปี พ.ศ. 2539 (โอลิมปิกฤดูร้อน) และเพลงในภาษาฝรั่งเศส สเปน และญี่ปุ่น รวมไปถึงเพลงยอดนิยมอย่าง "Where Does My Heart Beat Now," "Only One Road," "Falling into You," "The Reason" และ "That's the Way It Is."

Tout en amour เป็นฉบับจำกัด วางแผงในฝรั่งเศส พร้อมด้วย 12 โปสการ์ด พร้อมด้วยภาพที่ไม่เคยวางจำหน่ายของเซลีน ดิออน

## รายชื่อเพลง

## ชาร์ต

*The Collector's Series Volume One* ไม่ได้รับรองใน 1 ประเทศ:

* Canada - ควรรับรองเป็น Platinum (100,000)

หมวดหมู่:อัลบั้มเพลงของเซลีน ดิออน
หมวดหมู่:อัลบั้มเพลงในปี พ.ศ. 2543
หมวดหมู่:อัลบั้มเพลงแนวป็อป
หมวดหมู่:อัลบั้มเพลงภาษาอังกฤษ
ออลเดอะเวย์... อะดิเคดออฟซอง

***ออลเดอะเวย์... อะเดเคดออฟซอง*** () เป็นอัลบั้มรวมฮิตภาษาอังกฤษอัลบั้มแรก ๆ ของ เซลีน ดิออน และเป็นอัลบั้มภาษาอังกฤษชุดที่ 7 ของเธอ วางแผงเมื่อวันที่ 13 พฤศจิกายน พ.ศ. 2542

เซลีนเป็นหนึ่งในนักร้องที่มียอดขายสูงสุดในโลก กับรางวัล Grammy Award winner ถึง 5 ครั้งและยอดขายกว่า 100 ล้านแผ่นในทศวรรษที่ผ่านมา 'All The Way - A Decade Of Song' เป็นคอลเลกชันรวมเพลงยอดนิยมของเซลีน ดิออน และกับเพลงพิเศษอีก 7 เพลงสำหรับอัลบั้มนี้โดยเฉพาะ 

* "ออลเดอะเวย์" เป็นเพลงรัก tribute ให้หนึ่งในนักร้องที่เซลีนชื่นชอบ Frank Sinatra. 
* "แดตส์เดอะเวย์อิตอิส" เป็นเพลงใหม่ของอัลบั้มนี้ อำนวยการโดย Max Martin และ Kristian Lundin (Backstreet Boys, Britney Spears). "That's The Way It Is" เป็นเพลงแนว heartfelt mid-tempo ร่วมสมัยกับเพลงสากลปัจจุบัน
* "เดอะเฟิสต์ไทม์เอเวอร์ไอซอว์ยัวร์เฟซ" อันดับ 1 สำหรับ Roberta Flack ในปี 1972 อำนวยการโดย เดวิด ฟอสเตอร์

## รายชื่อเพลง

## ชาร์ต

*All the Way... A Decade of Song* is undercertified in two countries:

* United Kingdom - should be certified 3x Platinum (900,000)
* United States - should be certified 8x Platinum (8,000,000)

## รางวัล

Céline Dion was also nominated for one MuchMusic Video Award:

* Best Video – "That's the Way It Is" (2000)

Céline Dion was also nominated for one Grammy Award:

* Best Pop Collaboration with Vocals – "All the Way" (2001)

Céline Dion was also nominated for one more American Music Award:

* Favorite Pop/Rock Female Artist (2001)

Céline Dion was also nominated for one Blockbuster Entertainment Award:

* Favorite Female Artist – Pop (2001)

หมวดหมู่:อัลบั้มเพลงของเซลีน ดิออน
หมวดหมู่:อัลบั้มเพลงในปี พ.ศ. 2542
หมวดหมู่:อัลบั้มเพลงฮิต
หมวดหมู่:อัลบั้มเพลงแนวป็อป
หมวดหมู่:อัลบั้มเพลงภาษาอังกฤษ
คีชีเนา

**คีชีเนา** (, ) เป็นเมืองหลวง ศูนย์กลางอุตสาหกรรม และศูนย์กลางการค้าของประเทศมอลโดวา และเป็นเมืองใหญ่ที่สุดซึ่งตั้งอยู่ทางตอนกลางของประเทศริมแม่น้ำบึกซึ่งเป็นแควฝั่งขวาของแม่น้ำนีสเตอร์ ในแง่เศรษฐกิจ คีชีเนาเป็นเมืองที่มั่งคั่งที่สุดในมอลโดวาและเป็นหนึ่งในเมืองศูนย์กลางการขนส่งและอุตสาหกรรมของภูมิภาค ในฐานะที่เป็นเมืองสำคัญของประเทศ คีชีเนาจึงมีสิ่งอำนวยความสะดวกต่อการศึกษาที่ดี นอกจากนี้ยังเป็นเมืองที่มีสัดส่วนพื้นที่สีเขียวสูงที่สุดแห่งหนึ่งในบรรดาเมืองใหญ่ต่าง ๆ ของทวีปยุโรป

คีชีเนาได้รับการจัดตั้งขึ้นเมื่อ ค.ศ. 1436 ในฐานะส่วนหนึ่งของราชรัฐมอลเดเวีย ต่อมาในคริสต์ศตวรรษที่ 16 เมืองนี้อยู่ภายใต้อำนาจของจักรวรรดิออตโตมัน เมื่อเริ่มต้นคริสต์ศตวรรษที่ 19 คีชีเนาเป็นเพียงเมืองเล็ก ๆ ที่มีประชากรเพียง 7,000 คน ต่อมาใน ค.ศ. 1812 เมืองนี้ได้ถูกจักรวรรดิรัสเซียเข้ายึดครองและตั้งเป็นศูนย์กลางของแคว้นเบสซาเรเบีย เมื่อถึง ค.ศ. 1862 จำนวนประชากรเพิ่มขึ้นเป็น 92,000 คน และเพิ่มเป็น 125,787 คนเมื่อถึง ค.ศ. 1900 ในช่วงระหว่าง ค.ศ. 1940–1941 และ ค.ศ. 1945–1991 เมืองนี้เป็นเมืองหลวงของสาธารณรัฐสังคมนิยมโซเวียตมอลเดเวียในชื่อ **คีชีนอฟ** ()

## เมืองพี่น้อง
*  บูคาเรสต์ ประเทศโรมาเนีย
*  แซคราเมนโต รัฐแคลิฟอร์เนีย สหรัฐ
*  เกรอนอบล์ ประเทศฝรั่งเศส
*  มันไฮม์ ประเทศเยอรมนี
*  เคียฟ ประเทศยูเครน
*  ออแดซา ประเทศยูเครน
*  เทลอาวีฟ ประเทศอิสราเอล
*  เรจโจเอมีเลีย ประเทศอิตาลี
*  แพทรัส ประเทศกรีซ
*  กรากุฟ ประเทศโปแลนด์
*  กรีนส์โบโร รัฐนอร์ทแคโรไลนา สหรัฐ
*  เยเรวาน ประเทศอาร์มีเนีย

## อ้างอิง

## แหล่งข้อมูลอื่น

* เว็บไซต์อย่างเป็นทางการของกรุงคีชีเนา 
* Chişinău - Portail Moldavie  
* Chişinău - Magazine Moldavie  
* ชุมชนชาวยิวในกรุงคีชีเนา

หมวดหมู่:เมืองในประเทศมอลโดวา
หมวดหมู่:เมืองหลวงในทวีปยุโรป
มินสค์

250px|right|thumbnail|บริเวณจัตุรัสแห่งชัยชนะในกรุงมินสค์
**มินสค์** (; ; ) เป็นเมืองหลวงและเมืองใหญ่ที่สุดในประเทศเบลารุส ตั้งอยู่ริมแม่น้ำสวิสลาช (Svislach) และแม่น้ำเนียมีฮา (Niamiha) ที่ความสูงจากระดับน้ำทะเล 280.4 เมตร กรุงมินสค์เป็นที่ตั้งสำนักงานใหญ่ของเครือรัฐเอกราช (CIS) ในที่เป็นฐานะเมืองหลวงของประเทศ ยังมีสถานะการบริหารพิเศษและยังเป็นศูนย์กลางการบริหารของจังหวัดมินสค์และเขตมินสค์อีกด้วย ในปี ค.ศ. 2006 กรุงมินสค์มีประชากรประมาณ 1,780,000 คน และมีนายมีคาอิล ปัฟลอฟ (Mikhail Pavlov) เป็นนายกเทศมนตรี

หลักฐานยุคแรกเริ่มสุดที่กล่าวถึงมินสค์นั้นย้อนไปถึงคริสต์ศตวรรษที่ 11 (ค.ศ. 1067) ในปี ค.ศ. 1242 มินสค์ได้กลายเป็นส่วนหนึ่งของแกรนด์ดัชชีลิทัวเนีย และได้รับอภิสิทธิ์เมืองในปี ค.ศ. 1499 ตั้งแต่ปี ค.ศ. 1569 เมืองนี้ได้เป็นเมืองหลวงของมินสค์วอยวอดชิป (Minsk Voivodship) ในเครือจักรภพโปแลนด์-ลิทัวเนีย ต่อมาถูกผนวกเข้ากับรัสเซียในปี ค.ศ. 1793 ซึ่งเป็นผลจากการแบ่งแยกโปแลนด์ครั้งที่ 2 ระหว่างปี ค.ศ. 1919-1991 มินสค์เคยมีฐานะเป็นเมืองหลวงของสาธารณรัฐสังคมนิยมโซเวียตเบียโลรัสเซีย (Byelorussian SSR) ก่อนสหภาพโซเวียตล่มสลาย

## เมืองพี่น้อง
*  **[[กาฐมาณฑุ]]** ประเทศเนปาล
*  **[[เบลูโอรีซองชี]]** ประเทศบราซิล
*  **[[เบงคลูรู]]** ประเทศอินเดีย
*  **[[ดีทรอยต์ (มลรัฐมิชิแกน)|ดีทรอยต์]]** สหรัฐอเมริกา
*  **[[ไอนด์โฮเวน]]** ประเทศเนเธอร์แลนด์
*  **[[ลียง]]** ประเทศฝรั่งเศส
*  **[[มูร์มันสค์]]** ประเทศรัสเซีย
*  **[[นอตทิงแฮม]]** สหราชอาณาจักร
*  **[[โนโวซีบีสค์]]** ประเทศรัสเซีย
*  **[[เซ็นได]]** ประเทศญี่ปุ่น
*  **[[พ็อทซ์ดัม]]** ประเทศเยอรมนี
*  **[[เบเกอร์สฟีลด์ (แคลิฟอร์เนีย)|เบเกอร์สฟีลด์]]** สหรัฐอเมริกา
*  **[[เยเรวาน]]** ประเทศอาร์มีเนีย
*  **[[เตหะราน]]** ประเทศอิหร่าน

## อ้างอิง

## แหล่งข้อมูลอื่น

* Photos of Minsk on GOMINSK.ORG 
* Your Personal Minsk Guide  
* แนะนำกรุงมินสค์  
*  รูปภาพของกรุงมินสค์
* คณะกรรมการบริหารนครมินสค์
* รูปภาพของกรุงมินสค์ 
* รูปภาพจาก Radzima.org
* Historical dates of Minsk 

หมวดหมู่:เมืองหลวงในทวีปยุโรป
หมวดหมู่:เมืองในประเทศเบลารุส
ดิจิมอนเพนดูลั่ม

**ดิจิมอนเพนดูลั่ม** () เป็นสัตว์เลี้ยงดิจิทัลที่สร้างโดย WiZ กับบันได ซึ่งก่อให้เกิดแฟรนไชส์*[[ดิจิมอน]]* โดยเผยแพร่ที่ญี่ปุ่นในวันที่ 26 มิถุนายน ค.ศ. 1997 และที่อเมริกาเหนือในวันที่ 5 ธันวาคม ค.ศ. 1997 สัตว์เลี่ยงนี้มุ่งเน้นไปที่ผู้หญิงมากกว่า เพราะเป็นเพศตรงข้ามของทามาก็อตจิ

ดิจิมอนเพนดูลั่มแบบดั้งเดิมที่เผยแพร่ใน ค.ศ. 1997 จนถึงเดือนมีนาคม ค.ศ. 2004 ขายไป 14 ล้านอันทั่วโลก ซึ่งรวมที่ญี่ปุ่น 13 ล้านอัน กับต่างประเทศ 1 ล้านอัน ใน ค.ศ. 2005 มีการขายดิจิมอนเพนดูลั่มที่มากกว่า 24 ล้านอันทั่วโลก

## ดิจิมอนเพนดูลั่มรุ่นต่างๆ
ดิจิม่อนเพนดูลั่มมีด้วยกันทั้งหมด 11 รุ่นด้วยกันโดยแต่ละรุ่นนั้นจะเป็นดิจิมอนประเภทต่างๆโดยแต่ละรุ่นนั้นจะมีดิจิมอนสายพันธุ์ต่างๆซึ่งแต่ละสายพันธุ์นั้นจะอยู่ในรุ่นต่างๆทั้งนี้ดิจิมอนเพนดูลั่มในแต่ละรุ่นจะเพิ่มเวอร์ชัน *.5* ซึ่งออกมามีการเปลี่ยนแปลงเพียงเล็กน้อย คือแค่ตัดดิจิมอนบางตัวของอันเดิมออกไป แล้วเพิ่มตัวใหม่ (ชนิดเดียวกัน ระดับเดียวกันกับตัวที่ตัด) ที่เข้ามา

### ดิจิมอนเพนดูลั่ม 1 เนเจอร์สปิริต

#### ดิจิมอนเพนดูลั่ม 1.5 เนเจอร์สปิริต

### ดิจิมอนเพนดูลั่ม 2 ดิปเซฟเวอร์

#### ดิจิมอนเพนดูลั่ม 2.5 ดิปเซฟเวอร์

### ดิจิมอนเพนดูลั่ม 3 ไนท์แมร์โซลเจอร์

#### ดิจิมอนเพนดูลั่ม 3.5 ไนท์แมร์โซลเจอร์

### ดิจิมอนเพนดูลั่ม 4 วินด์การ์เดี้ยน

#### ดิจิมอนเพนดูลั่ม 4.5 วินด์การ์เดี้ยน

### ดิจิมอนเพนดูลั่ม 5 เมทัลเอมไพร์

#### ดิจิมอนเพนดูลั่ม 5.5 เมทัลเอมไพร์

### ดิจิมอนเพนดูลั่ม Zero ไวรัสบัสเตอร์

## ข้อแตกต่างจากรุ่นก่อน
* มีการแบ่งกลุ่มหรือหมวดหมู่ที่แน่นอนของดิจิม่อน เช่น เพนดูลั่ม 1 ชื่อ Nature Spirit คือการนำดิจิม่อนที่เกี่ยวกับธรรมชาติมารวมไว้ด้วยกัน
* มีการระบุถึงชนิด (attribute) ของดิจิม่อน คือ วัคซีน (Vaccine) ดาต้า (Data) และไวรัส (Virus) ซึ่งจะเป็นจุดสำคัญในดิจิม่อนเพนดูลั่มนี้
* มีการเพิ่มร่าง Rookie เข้าไป 1 ตัว ให้มี 3 ตัว คือ Rookie ที่เป็นวัคซีน Rookie ที่เป็นดาต้า และ Rookie ที่เป็นไวรัส
* ร่าง Champion หรือขั้นที่ 4 มีเพียง 6 ตัว ซึ่งจะมีชนิดละ 2 ตัว (วัคซีน 2 ดาต้า 2 และไวรัสอีก 2)
* มีการตัดตัวที่ใช้อุจจาระออกไป 
* ใช้อาวุธที่มีรูปแบบไม่ตายตัว ดังเช่น ถ้าเป็นดิจิตอลมอนสเตอร์ร่าง Champion ทุกๆ เวอร์ชัน จะมีรูปแบบอาวุธที่ตายตัวคือ ลูกไฟ เข็ม และหมัด
* เช่นเดียวกับขั้นที่ 4 คือขั้นที่ 5 หรือ Ultimate นั้น จะมี 6 ตัวและแบ่งชนิดละ 2 ตัวเช่นกัน แต่จะมีเงื่อนไขการแบ่งดังนี้ 3 ตัวแรก (วัคซีน 1 ดาต้า 1 ไวรัส 1) จะเปลี่ยนร่างจากการพัฒนาด้วยตัวเอง โดยอาศัยเงื่อนไขเดียวกับดิจิตอลมอนสเตอร์คือต้องต่อสู้เกิน 30 ศึก และมี % การชนะมาเกี่ยวข้อง และอีก 3 ตัวที่เหลือคือได้จากการพัฒนาการโดยการผสมพันธุ์ (Jogress) (วัคซีน 1 ดาต้า 1 ไวรัส 1)
* ร่าง Mega หรือ ขั้นที่ 6 มี 3 ตัวต่อรุ่น โดยแบ่งชนิดละ 1ตัว (วัคซีน 1 ดาต้า 1 ไวรัส 1) เงื่อนไขการจะพัฒนาเข้าสู่ขั้นที่ 6 จะพูดในบทต่อๆไป
* การฝึกฝนดิจิม่อนเปลี่ยนให้ทุกรุ่นมีการฝึกฝนที่เหมือนกัน คือ ใช้การนับการเขย่า แล้วดิจิม่อนจะปล่อยอาวุธประจำตัวออกมา 5 ครั้ง ถ้ายิงออกมา 2 ลูกนับเป็น 1 ถ้ายิง 2 ลูกครบทั้ง 5 ครั้ง จะเรียกว่า Superhit x 5 หรือ Megahit นอกจากนี้การนับการเขย่ายังใช้ในการต่อสู้ดิจิม่อนอีกด้วย

## อ้างอิง

หมวดหมู่:ดิจิมอน
อุดมคติ (จริยธรรม)

**อุดมคติ** () เป็นหลักการหรือคุณค่า (value) ที่บุคคลมุ่งแสวงเป็นเป้าหมาย ซึ่งปกติในบริบทจริยธรรม อุดมคติมีความสำคัญเป็นพิเศษในจริยธรรม เพราะลำดับที่บุคคลจัดอุดมคติมักตัดสินว่าบุคคลแสดงออกซึ่งอุดมคตินั้นอย่างจริงใจมากน้อยเพียงใด อุดมคติเป็นการใช้สิ่งสากล (universal) ในทางจริยธรรม ค่อนข้างคล้ายกับค่าในตัวสัมพัทธ์ (relative intrinsic value)

บางคนที่อ้างว่ามีอุดมคติความซื่อสัตย์ แต่ยินดีโกหกเพื่อปกป้องสหายกำลังแสดงว่า เขามิได้ถือมิตรภาพเป็นอุดมคติหนึ่งเท่านั้น แต่ยังเป็นอุดมคติที่สำคัญยิ่งกว่าความซื่อสัตย์ ฉะนั้น จึงมองว่าอุดมคติคล้ายกับคุณค่าได้

หมวดหมู่:ปรัชญาชีวิต
หมวดหมู่:มโนทัศน์ทางจริยธรรม
ท่าอากาศยานนานาชาติบัลติมอร์/วอชิงตัน เธอร์กู้ด มาร์แชล

**ท่าอากาศยานนานาชาติบัลติมอร์/วอชิงตัน เธอร์กู้ด มาร์แชล** (Baltimore/Washington International Thurgood Marshall Airport) ตั้งอยู่ที่เมืองลินธิคัม ในแอนน์อรันเดิลเคาน์ตี รัฐแมริแลนด์ สหรัฐอเมริกา หรือเรียกกันทั่วไปว่า BWI ตามชื่อรหัสสนามบิน รองรับการจราจรภายในเขตนครหลวงบัลติมอร์-วอชิงตัน ห่างจากใจกลางเมืองบัลติมอร์ประมาณ 16 กิโลเมตร และจากใจกลางเมืองวอชิงตันประมาณ 55 กิโลเมตร ยังเป็นท่าอากาศยานสำคัญของสายการบินเซาท์เวสต์แอร์ไลน์ 

ตั้งแต่สายการบินเซาท์เวสต์มาลงให้บริการที่ท่าอากาศยาน BWI ในปี พ.ศ. 2536 ท่าอากาศยาน BWI ได้รู้จักในฐานะท่าอากาศยานที่ค่าโดยสารถูก 

บัลติมอร์/วอชิงตัน เปลี่ยนมาใช้ชื่อปัจจุบันเมื่อวันที่ 1 ตุลาคม พ.ศ. 2548 เพื่อเป็นเกียรติต่ออดีตผู้พิพากษาศาลฎีกาของสหรัฐอเมริกา เธอร์กู้ด มาร์แชล ซึ่งเกิดและเติบโตในบัลติมอร์

## สายการบิน
### อาคารเทียบเครื่องบิน เอ/บี
* เซาท์เวสต์แอร์ไลน์

### อาคารเทียบเครื่องบิน ซี
* เดลต้า แอร์ไลน์
** เดลต้าคอนเนคชั่น ให้บริการโดย คอมแอร์
* แพนแอม คลิปเปอร์ คอนเนคชั่น ให้บริการโดย บอสตัน-เมนแอร์เวย์
* อเมริกันแอร์ไลน์
** อเมริกันอีเกิล

### อาคารเทียบเครื่องบิน ดี
* คอนติเนนตัล แอร์ไลน์
** คอนติเนนตัลเอ็กซ์เพรส ให้บริการโดย เอ็กซ์เพรสเจ็ตแอร์ไลน์
* นอร์ธเวสต์แอร์ไลน์
** นอร์ธเวสต์แอร์ลิงก์ ให้บริการโดย พินนาเคิลแอร์เลน์
* มิดเวสต์แอร์ไลน์
** มิดเวสต์คอนเนคชั่น ให้บริการโดย สกายเวย์แอร์ไลน์
** มิดเวสต์คอนเนคชั่น ให้บริการโดย สกายเวสต์
* ยูไนเต็ดแอร์ไลน์
* ยูเอสแอร์เวย์
** ยูเอสแอร์เวย์ ให้บริการโดย อเมริกันเวสต์แอร์ไลน์
** ยูเอสแอร์เวย์เอ็กซ์เพรส ให้บริการโดย โชโตโกวแอร์ไลน์
** ยูเอสแอร์เวย์เอ็กซ์เพรส ให้บริการโดย ทรานส์สเตทแอร์ไลน์
** ยูเอสแอร์เวย์เอ็กซ์เพรส ให้บริการโดย เพียดมอนต์แอร์ไลน์
** ยูเอสแอร์เวย์เอ็กซ์เพรส ให้บริการโดย เมซาแอร์ไลน์
** ยูเอสแอร์เวย์เอ็กซ์เพรส ให้บริการโดย แอร์วิสคอนซิน
* แอร์ทรานแอร์เวย์

### อาคารเทียบเครื่องบิน อี (อาคารเทียบเครื่องบินระหว่างประเทศ ผู้ว่าการวิลเลียม โดนัลด์ เชเฟอร์)
thumb|250px|right|อาคารเทียบเครื่องบิน อี
* นอร์ธอเมริกันแอร์ไลน์
* บริติช แอร์เวย์
* ยูเอสเอ 3000
* แอร์แคนาดา
** แอร์แคนาดาแจ๊ซ
* แอร์ทรานแอร์เวย์ เที่ยวบินซึ่งมาจากต่างประเทศ
* แอร์โมบิลิตีคอมมานด์

## อ้างอิง

## แหล่งข้อมูลอื่น
* ท่าอากาศยานนานาชาติบัลติมอร์/วอชิงตัน เธอร์กู้ด มาร์แชล 

หมวดหมู่:สิ่งก่อสร้างในรัฐแมริแลนด์